MUNICIPIUL SATU MARE

CABINET PRIMAR

Nr. 10070/17.02.2025

În temeiul prevederilor art. 136 alin. (1) din OUG nr. 57/2019 privind Codul administrativ, cu modificările și completările ulterioare, îmi exprim inițiativa în promovarea unui proiect de hotărâre având ca obiect ,,**însușirea documentației cadastrale de primă înregistrare a imobilului clădire- C1- din incinta Pieței de Alimente Someș, situată în Municipiul Satu Mare, str. Prahova**”, în susținerea căruia formulez prezentul:

**REFERAT DE APROBARE**

În vederea clarificării situației juridice a imobilului clădire C1 din incinta Pieței de Alimente Someș, cu suprafața construită la sol de 950 mp, situat în municipiul Satu Mare, str. Prahova, s-a întocmit Planul de amplasament și delimitare a imobilului scara 1:1000, de către syntax SRL prin persoană fizică autorizată A.N.C.P.I. – Zsolt Petru Budai, fiind necesară atât însușirea documentației cadastrale de primă înregistrare cât și atestarea la domeniul privat al municipiului a imobilului mai sus descris.

Menționez că este necesară întreprinderea acestui demers de primă înscriere și atestarea la domeniul privat al municipiului a acestui imobil, întrucât o parte dintre spațiile comerciale aflate în această clădire au fost vândute în temeiul Legii nr.550/2002, încheindu-se cu proprietarii inclusiv contracte de concesiune pentru terenul aferent construcțiilor. Întrucât clădirea nu a fost înscrisă în evidențele de carte funciară până în prezent, proprietarii spațiilor comerciale care sunt și concesionari ai terenului nu au putut să își înscrie în cartea funciară dreptul de proprietate asupra spațiului, și nici concesiunea asupra terenului.

Potrivit legislației în vigoare domeniul privat al statului sau al unităților administrativ teritoriale este alcătuit din bunuri aflate în proprietatea lor și care nu fac parte din domeniul public. Aceste bunuri se află în circuitul civil, și se supun regulilor prevăzute de Legea nr.287/2009, republicată, cu modificările ulterioare, dacă prin lege nu se prevede altfel.

Față de cele expuse mai sus, ținând cont de prevederile art. 129 alin. (2) lit. c) din O.U.G. nr. 57/2019 privind Codul administrativ, cu modificările și completările ulterioare, potrivit căruia Consiliul local are atribuții în administrarea domeniului public și privat al municipiului, supun spre analiză și aprobare Consiliului local al Municipiului Satu Mare, prezentul proiect de hotărâre.

**INIȚIATOR PROIECT,**

 **Primar**

 **Kereskényi Gábor**

*Red. /Tehn.: cj. Șereș Corina Mihaela/2 ex*